།རྒྱ་བོད་དབང་དུ་བསྡུས་ལ་གསོལ་བ་འདེབས། །སོ་བརྒྱད་རྗེ་བཙུན་
དམ་པའི་སྤྲུལ་སྐུ་ཡི༑ ༑དབུ་ཕུད་བཞེས་ནས་དགེ་བསྙེན་བསླབ་སྡོམ་སྩལ། །རང་རང་སྐད་དང་
རེ་བ་ཇི་བཞིན་དུ། །ལེགས་བཤད་ཆོས་ཆར་ཕབས་ལ་གསོལ་བ་འདེབས། ། ལྕགས་འབྲུག་
ཡོངས་འཛིན་ནོ་མིན་ཧན་ཆེན་པོ། །དགོངས་པ་གཞན་དོན་གཏད་པ་མངོན་མཁྱེན་ནས། །
དངོས་བརྒྱུད་དུ་མས་སྐྱབས་ཞུ་བརྟན་བཞུགས་སོགས། །རྒྱ་ཆེན་རྒྱུན་རིང་མཛད་ལ་གསོལ་བ་
འདེབས། །དེ་ནས་མི་བཞུགས་པར་དེས་ཡབ་སྲས་ཟུང་། །བསྟན་འགྲོ་འབའ་ཞིག་ཐུགས་ལ་
བཅངས་པའི་རྒྱུས། །འབྱུང་འགྱུར་གཟིགས་པའི་གསང་ཆེན་གསུང་བགྲོས་མཛད། །སངས་
རྒྱས་ཕན་ཚུན་མཇལ་ལ་གསོལ་བ་འདེབས། །ཡོངས་འཛིན་ཆེན་པོ་ཆོས་དབྱིངས་མནལ་བའི་
རྗེས། །དགོངས་རྫོགས་སྐུ་གདུང་བཞེངས་དང་རི་ཁྲོད་ཀྱི། །འཛིན་སྐྱོང་ཞལ་བཀོད་ཞབས་
གྲས་འཚོ་སྐྱོང་སོགས། ། ཐུགས་འགན་བདག་གིར་བཞེས་ལ་གསོལ་བ་འདེབས། །ཞེ་གཅིག་
དགུང་ལོར་རྒྱལ་བའི་ངོས་འཛིན་དང་། །ལྷན་ཅིག་བསམ་ཡས་ཕེབས་སྐབས་སྐལ་ལྡན་ལ། །
སློབ་དཔོན་པདྨར་ཞལ་མཆེས་གསང་ལུང་སྩལ། །མཚུངས་མེད་གངས་ཅན་མགོན་པོར་གསོལ་
བ་འདེབས། །འདི་སྐབས་ནོར་བུ་གླིང་ཁར་གོང་ས་མཆོག །ཞལ་གཟིགས་གསུང་གིས་བསམ་
.
485

ཡས་འབྱོན་པར་བསྐུལ། །ལུང་བཞིན་མཆོད་འབུལ་རབ་གནས་རྒྱ་ཆེན་མཛད། །བསམ་མི་
ཁྱབ་པའི་མགོན་ལ་གསོལ་བ་འདེབས། །སྙིགས་ལྔ་ལྷག་པར་བདོ་བའི་ངང་ཚུལ་ལ། །འཚམས་
པའི་ཆོས་ འཁོར་ སྤྱི་ དང་ཁྱད་པར་དུ། ། རབ་བྱུང་བསྙེན་ རྫོགས་ ཐུགས་ བརྩོན་ ཆེན་ པོས་
བསྩལ། །འདུལ་བསྟན་གོང་དུ་སྤེལ་ལ་གསོལ་བ་འདེབས། །ཞེ་ལྔར་བཀྲས་ཆུར་གཙུག་ལག་
ཁང་ཆེན་བཏབ། །ཀུན་སྐྱོབ་གླིང་ཞེས་གོང་མས་མཚན་གསོལ་ཕུལ། །ལུང་ཟིན་ཀ་ལཱ་པ་དང་
དབྱེར་མེད་ཅིང་། །མཐོང་བས་དོན་ལྡན་གྱུར་ལ་གསོལ་བ་འདེབས། །བཞད་དུ་དགོན་ཕུག་
བཙན་ལ་རི་གཤམ་ནས། །གསེར་མཆོད་མཛད་པ་ཐོགས་མེད་འདུ་ཁང་བབས། །ཕུན་ཚོགས་
གླིང་དུ་བར་སྐོར་རྣལ་འབྱོར་མས། །ཞལ་སྤྱན་འབྱེད་འཛུམ་མཛད་ལ་གསོལ་བ་འདེབས། །ང་
གསུཾ་རྒྱལ་ དབང་ ཚུལ་ ཁྲིམས་ རྒྱ་ མཚོ་ ལ། ། བསྙེན་རྫོགས་ ཕུལ་ ཞིང་ ཡབ་ སྲས་ ཐུགས་ ཡིད་
འདྲེས། །མནལ་ལམ་ཟོལ་གྱིས་རྒྱལ་མཆོག་ཞིང་གཤེགས་པའི། །དུས་ཚེས་སྔོན་ནས་གསུངས་
ལ་གསོལ་བ་འདེབས། །ཕྱི་རུ་སྤྱན་གཟིགས་ལ་སོགས་མཛད་བརྒྱ་བཀྱེ། །ནང་དུ་རིམ་གཉིས་
རྣལ་འབྱོར་ཕ་མཐར་སོན། །བསམ་མི་ཁྱབ་པའི་མཛད་པ་སྣ་ཚོགས་ཀྱིས། །འགྲོ་ཀུན་སྨིན་གྲོལ་
མཛད་ལ་གསོལ་བ་འདེབས། །སླར་ཡང་རྗེ་བཙུན་དམ་པའི་སྤྲུལ་སྐུ་ལ། །མཐུན་མོང་མཐུན་
མོང་མིན་པའི་གདམས་པ་སྩལ། །ངོ་མཚར་ཅན་གྱི་གསུང་གླེང་མང་དུ་མཛད། །ཐུགས་སྲས་
མཆོག་ཏུ་བསྐྱངས་ལ་གསོལ་བ་འདེབས། །སྨན་དཔྱད་སྔགས་ཆུས་ནད་པ་གསོ་བ་དང༌། །སྦྱིན་
དང་བླང་དོར་ལུང་གིས་དགེ་ལ་སྦྱོར། །ཁ་བལ་ལ་སིང་འབྲུག་སོགས་རང་རང་གི །སྐད་དང་
སྤྱོད་པས་འདུལ་ལ་གསོལ་བ་འདེབས། །སྡེ་བརྒྱད་རྣམས་ལ་དངོས་སུ་བཀའ་བསྒོས་ནས།
དབུས་གཙང་ཡུལ་གྲུར་སད་སེར་ནད་རིམ་〈རིམས》བསྲུངས། །ཕྱོགས་བཅུའི་རྒྱལ་བས་ཞལ་
གཟིགས་ལུང་བསྟན་བརྙེས། །གྲུབ་པའི་དབང་ཕྱུག་ཆེན་པོར་གསོལ་བ་འདེབས། །དེ་ལྟ་མོད་
ཀྱི་གཞན་ལ་འདྲི་བ་དང་། །གཞན་རྗེས་གསུང་ཞིང་ང་ཉིད་བླ་མ་ལ། །དད་ཁུལ་ཙམ་ལས་ཡོན་
ཏན་གཏན་མེད་གསུངས། །སྦས་པའི་རྣམ་འདྲེན་ཆེན་པོར་གསོལ་བ་འདེབས། །སྙིང་སྟོབས་
ཆེན་པོས་རྟེན་བཞེངས་མཆོད་སྤྱིན་བརྩོན། །སྙིང་རྗེའི་གཏེར་གྱུར་ཅི་མཛད་གཞན་གྱི་དོན། །
སྙིང་པོ་འདི་ཞེས་འདོམ་ཕྱིར་མཆོད་མེ་ཡང་། །བཟོ་འབུལ་ཕྱག་བདར་མཛད་ལ་གསོལ་བ་
འདེབས། །རྗེས་སུའང་རྗེ་བཙུན་བློ་བཟང་བྱམས་པ་དང་། ། ཁྲི་ཆེན་ངག་དབང་ཆོས་འཕེལ་
བླ་མར་བསྟེན། །ཕན་ཚུན་ཟབ་ཆོས་གསན་རེས་མང་བར་བསྐྱངས། །ཐོས་པས་ངོམས་པ་མེད་
486

ལ་གསོལ་བ་འདེབས། །རྒྱལ་མཆོག་གོང་འོག་རྗེ་བཙུན་དམ་པ་སོགས། །མཁས་ཤིང་གྲུབ་པའི་
:
་
ཐུགས་སྲས་མཐའ་ཡས་ཤིང་། །དབུས་མཐའི་ཆེ་དགུ་ཀུན་གྱིས་གཙུག་ཏུ་བཀུར། །ཁམས་
གསུམ་འགྲོ་བའི་བླ་མར་གསོལ་བ་འདེབས། །རེ་གསུམ་རྒྱལ་དབང་མཁས་གྲུབ་རྒྱ་མཚོ་དང་། །
གསེར་ཞལ་འཛོམས་ཤིང་སྲིད་སྐྱོང་འཕྲིན་ལས་བསྐྱངས། །གནམ་བསྐོས་རྒྱལ་པོའི་ལུང་གིས་
བཀུར་བའི་རྗེ། །ཆོས་སྲིད་གཉིས་ལྡན་རྒྱལ་པོར་གསོལ་བ་འདེབས། །རེ་བཞིར་རྭ་སྒྲེང་ཁྲི་ཆེན་
སྤྲུལ་པའི་སྐུ། །ནོ་མིན་ཧན་ལ་སྲིད་སྐྱོང་ཐུགས་འགན་གཏད། །ཆོས་སྲིད་ཟུང་འབྲེལ་སྒོ་ནས་
སྐྱོང་དགོས་པའི། །ཞལ་གདམས་མཐིལ་ཕྱིན་མཛད་ལ་གསོལ་བ་འདེབས། ། རེ་ལྔར་རྒྱལ་
དབང་མཆོག་ལ་རབ་སྡོམ་དང་། །དབང་ལུང་ཕུལ་ཞིང་དགུང་བློན་བཤད་སྒྲ་བ། །དབང་ཕྱུག་
རྒྱལ་ པོས་ སྤྱན་ དྲངས་ དགའ་ ལྡན་ ཕེབས། ། སྐལ་ བཟང་ དགའ་ སྟོན་ སྩལ་ ལ་ གསོལ་ བ་
འདེབས། །གཞན་ཡང་ཅམ་པེ་རྒྱལ་པོ་ཞེས་པའི་ཁབ། །རྒྱལ་པོ་གྲོངས་ཤིང་སྲས་མེད་བཙུན་མོ་
ངལ། །རྨི་ལམ་ཟོལ་གྱིས་མདུན་མཁར་དགེ་སློང་བྱོན། །བུའི་ཕྱིར་བཀྲུ་བྱབ་མཛད་ལ་གསོལ་བ་
འདེབས། །དེ་ཚེ་བཙུན་མོས་ཞིང་གང་ཁྱེད་སུ་དྲིས། །ང་ཉིད་བཀྲ་ཤིས་བླ་མ་ཡིན་ཞེས་
གསུངས། །ཚུལ་དེ་སྔར་ནས་མ་ཐོས་འཐོམས་གྱུར་ཀྱང༌། །ཤིན་ཏུ་དད་པར་མཛད་ལ་གསོལ་
བ་འདེབས། །དེ་ནས་རིང་མིན་བཙུན་མོར་ལྷ་སྲས་བལྟམས། །བཀའ་དྲིན་གསོབ་ཕྱིར་མི་སྣ་
མངགས་པ་འབྱོར། །ཡུལ་དེའི་སྐད་ཀྱིས་ལོ་རྒྱུས་ཞིབ་པར་གསུངས། །དབང་མེད་དད་པར་
མཛད་ལ་གསོལ་བ་འདེབས། །དེ་ལྟ་བུ་ཡི་སྲས་དེ་རྒྱལ་སར་བསྐོས། །རྒྱལ་སྲིད་དར་ཞིང་ངོ་
མཚར་ཆེ་བར་གྲག །རྫུ་འཕྲུལ་སྟོབས་ཀྱིས་སྐལ་ལྡན་རྗེས་སུ་བཟུངས། །བྱིན་རླབས་དངོས་སུ་
ཕབས་ལ་གསོལ་བ་འདེབས། །གཞན་ཡང་མཆོག་དམན་གང་གིས་གང་འདོད་པའི། །རེ་བ་མ་
ལུས་དེ་དང་དེར་སྐོང་ཞིང་། །ལྷག་པར་ལོ་རེར་བསྒྲུབ་བྱ་སྟོང་བརྒལ་བར། །བསྙེན་རྫོགས་
སྡོམ་པ་སྩལ་ལ་གསོལ་བ་འདེབས། །རེ་བདུན་ཙམ་ནས་ད་ནི་ཁོ་བོ་ཡི། །ལས་གཅིག་བསྙེན་
རྫོགས་སྒྲུབ་པའང་པུས་མོས་དཀའ། །དེས་ན་རིང་དུ་འཚོ་ལ་དོན་མེད་ཅེས། །ཐུགས་སྦྱོང་རྣམ་
པས་གསུངས་ལ་གསོལ་བ་འདེབས། །ས་བྱ་སྐུ་ཁམས་ཅུང་ཟད་ཉོག་པ་ལ། །ད་ནི་མི་འཚོ་
གསུངས་ནས་ཟླ་ཕྱེད་ཙམ། །གསོལ་ཟས་མ་བཞེས་རྩེ་གཅིག་ཐུགས་དམ་མཛད། །ཐག་ཚོད་
〈ཆོད》ཞལ་གདམས་སྩལ་ལ་གསོལ་བ་འདེབས། །འོན་ཀྱང་དབུས་གཙང་ཀུན་ནས་བརྟན་
བཞུགས་ཀྱི། །གསོལ་བ་རྩེ་གཅིག་འདེབས་མི་གྲངས་ལས་འདས། །སྤྱི་དང་ཁྱད་པར་ཐུགས་
-
་
487

སྲས་ལ་བརྩེ་བས། །སླར་ཡང་ཞལ་བཞེས་སྩལ་ལ་གསོལ་བ་འདེབས། །དེ་ཚེ་ཡོངས་ལྷོ་སྤྲུལ་སྐུ་
རིན་པོ་ཆེར། །བཀའ་བཞེས་དང་མཚུངས་བཞུགས་གདིང་འབུལ་དགོས་དང༌། །བྱམས་པའི་
སྤྲུལ་སྐུར་སྐུ་ཚེ་སྒྲུབས་ཤིག་གསུངས། །རྟེན་འབྲེལ་སྒྲིག་མཁས་ཁྱོད་ལ་གསོལ་བ་འདེབས། །དེ་
ལྟར་རེ་ ཞིག་ བཞུགས་ པར་ བཞེད་ཙམ་ལས། ། མཛད་པ་ ཕལ་ བསྡུས་ ཐུགས་ དམ་ ཁོ་ ནར་
གཞོལ། །མཇལ་ཕྱག་ཞུ་མི་གཅིག་ཀྱང་མ་འགོག་ཕེབས། །སྐྱབས་མགོན་བཀའ་དྲིན་ཅན་ལ་
གསོལ་བ་འདེབས། །དྲུག་ཅུ་བདུན་ཅུའི་དགུང་ལོར་གནམ་བསྐོས་ལྷས། །སྦ་ཡེར་སྤྱི་དང་ཁྱད་
པར་ཕྱག་བདར་མའི། །ཕྱག་བྲིས་གཞན་ཡང་ཤོན་ཧོ་ཤོའི་ཅང་ཞེས། །མཚན་འཕར་བཀུར་
སྟིས་མཆོད་ལ་གསོལ་བ་འདེབས། །དོན་གཉིས་ཆུ་གླང་མི་སྣ་གཟིམ་འགག་མདུན། །རྒྱལ་
དབང་མཆོག་ནས་དམིགས་གསལ་〈བསལ》ཞལ་ལོན་ལྟར། །ཕན་ཚུན་ཞབས་བརྟན་སྐྱབས་
འཇུག་ཞུ་རེས་མཛད། །ཡབ་སྲས་ཐམས་ཅད་མཁྱེན་ལ་གསོལ་བ་འདེབས། །ཞིང་འདིའི་
གདུལ་བྱ་རེ་ཞིག་རྫོགས་པ་ན། །གཞི་ཆེའི་བསྙུན་སོགས་འཁོར་ལ་དྭོགས་པའི་རྒྱུ། །མེད་བཞིན་
རྟ་ཟླའི་ཚེས་བརྒྱད་ཐོ་རེངས་ཁར། །མཛད་པའི་ཐ་མ་བསྟན་ལ་གསོལ་བ་འདེབས། །དེ་ཚེ་
སྐྱིལ་ཀྲུང་ཕྱེད་བཅས་གང་སྐུ་བསྲངས། །གཟི་བརྗིད་རབ་འབར་དབུ་གཙུག་མངོན་མཐོར་
འཕགས། །བྱང་སེམས་བབས་ཤིང་ཆོས་སྐུ་མངོན་དུ་མཛད། །རྒྱལ་བ་རྡོ་རྗེ་འཆང་ལ་གསོལ་བ་
འདེབས། །དེ་སྐབས་དུང་གླིང་གདུགས་སོགས་ཐོས་ཤིང་མཐོང་། །དག་པའི་མཁའ་ལ་སྤྲིན་
དཀར་མཆོད་རྫས་བཀྲམས། །སྤྲུལ་པས་བརྡ་སྦྱར་མི་བཟད་སྡུག་བསྔལ་གསོས། ། སྲིད་ཞི་
འདོད་དགུར་བསྒྱུར་ལ་གསོལ་བ་འདེབས། །དེ་ལྟར་རྣམ་ཐར་རྒྱ་མཚོའི་འཇིངས་ཟབ་ལས། །
དད་གུས་ཀུ་ཤས་བླངས་པའི་གསོལ་འདེབས་ཆབ། །འཐོར་འདི་དམིགས་མེད་ཐུགས་རྗེས་ཉེར་
དགོངས་ལ། །ཡིད་སྨོན་མྱུར་དུ་འགྲུབ་པར་བྱིན་གྱིས་རློབས། །དེང་ནས་བཟུང་སྟེ་བྱང་ཆུབ་
སྙིང་པོའི་བར། །ཁྱོད་མིན་སྐྱབས་གཞན་བདག་ལ་མ་མཆིས་པས། །འབྲལ་མེད་དགྱེས་བཞིན་
རྗེས་སུ་འཛིན་པ་དང༌། །ཁྱོད་མཉེས་སྒྲུབ་ལ་སྲོག་ཀྱང་འདོར་ནུས་ཤོག །དེ་ཡི་མཐུ་ལས་རྣམ་
དག་ངེས་འབྱུང་དང་། །བཅོས་མིན་སྙིང་རྗེས་བསྐྱེད་པའི་བྱང་ཆུབ་སེམས། །བདེན་གཉིས་
ཟུང་འཇུག་ཟབ་མོ་དབུ་མའི་ལམ། །འཁྲུལ་མེད་རྒྱུད་ལ་མྱུར་དུ་སྐྱེ་བར་ཤོག །ཁྱད་པར་དམ་
སྡོམ་མིག་ལྟར་ལེགས་བསྲུངས་ནས། །ཕྲ་རགས་བསྐྱེད་རིམ་ཟབ་ལམ་རྣལ་འབྱོར་བཞི། །སྤྱོད་
པ་གསུམ་དང་བཅས་པའི་ལམ་བཟང་གིས། །སྐུ་གསུམ་གོ་འཕང་ཚེ་འདིར་མངོན་འགྱུར་ཤོག །
488

དེ་ལྟར་རྒྱལ་བ་དགྱེས་པའི་ལམ་བཟང་ལ། །ཞུགས་ཚེ་ཕྱི་ནང་འགལ་རྐྱེན་མི་འབྱུང་ཞིང་། །
:
:
མཐུན་རྐྱེན་ཡིད་བཞིན་གྲུབ་ནས་གཞན་དོན་ལ། །མཐུ་བརྩོན་སྙིང་སྟོབས་གསུམ་གྱི་མཐར་སོན་
ཤོག །དེ་སྐད་རྩེ་གཅིག་གསོལ་བཏབས་འདིས་མཚོན་པའི། །རང་གཞན་སྐྱེ་འཕགས་དུས་
གསུམ་དགེ་ཚོགས་རྣམས། །རྒྱལ་བ་གཉིས་པའི་བསྟན་པ་རྒྱས་པ་དང་། །འགྲོ་ཀུན་ཚོགས་
གཉིས་རྫོགས་པའི་རྒྱུ་རུ་བསྔོ། །མཆོག་གསུམ་བྱིན་རླབས་ཆོས་དབྱིངས་བདེན་སྟོབས་དང༌། །
རྟེན་འབྲེལ་མི་བསླུ་བསྟན་སྲུང་མཐུ་སྩལ་གྱིས། །ཇི་ལྟར་སྨོན་པའི་དོན་ཀུན་ལྷུན་གྲུབ་སྟེ། །
དགེ་མཚན་རྒྱ་མཚོའི་བཀྲ་ཤིས་འབར་གྱུར་ཅིག ། ། །ཅེས་ལྷ་དང་བཅས་པའི་འགྲོ་བ་ཡོངས་ཀྱི་
སྐྱབས་མགོན་བཀའ་དྲིན་མཚུངས་ཟླ་མ་མཆིས་པ་པཎ་ཆེན་ཐམས་ཅད་མཁྱེན་ཅིང་གཟིགས་པ་རིགས་དང་
དཀྱིལ་ འཁོར་ ཀུན་ གྱི་ ཁྱབ་ བདག་ རྡོ་ རྗེ་ འཆང་ ཆེན་ པོ་ རྗེ་ བཙུན་ བློ་བཟང་དཔལ་ལྡན་
བསྟན་པའི་ཉི་མ་ཕྱོགས་ལས་རྣམ་རྒྱལ་དཔལ་བཟང་པོ་ལ་རྣམ་ཐར་གྱི་སྒོ་ནས་གསོལ་བ་འདེབས་པ་བྱིན་
རླབས་རིན་ཆེན་འདྲེན་པའི་ཤིང་རྟ་ཞེས་བྱ་བ་འདི་ནི། ཆུང་ངུའི་དུས་ནས་བཟུང་སྐྱབས་མགོན་ཆེན་པོ་གང་
ནས་ཆོས་དང་ཟང་ཟིང་གི་བཀའ་དྲིན་གྱིས་བསྐྱངས་པའི་བཀའ་འབངས་ཀྱི་ཐ་ཤལ་གསོལ་དཔོན་དཔལ་
ལྡན་ཤེས་རབ་ནས་རྔ་ཆེན་གྱི་ལོ་རབ་གུས་དྭང་〈《དང》བ་ཆེན་པོས་གསོལ་བ་བཏབ་པ་ལས་སླར་ཡང་མིག་
དམར་གྱི་ལོ་ཞུས་ཤིང་གྲུབ་པར་བགྱིས་བཛྲ་ཡ་ནྟུ།
489

སྨོན་ཚིག
ཨོཾ་སྭ་སྟི། བློ་གྲོས་བཟང་པོའི་དཀྱིལ་འཁོར་ཡོངས་རྫོགས་པའི། །དཔལ་ལྡན་བསྟན་
པའི་ཉི་མ་འོད་པོ་ཆེ། །ཕྱི་ནང་མི་མཐུན་ཕྱོགས་ལས་རྣམ་རྒྱལ་བའི། །བཀའ་དྲིན་མཚུངས་
མེད་མཆོག་ དེས་ ཤིས་ པས་ སྐྱོང་། ། མགོན་དེའི་ གསང་གསུམ་ མཛད་ འཕྲིན་ ནམ་ མཁའི་
།
མཐའ། །ཐ་སྙད་ཚིག་གི་སྦྱོར་བའི་གཤོག་རླབས་ཀྱིས། །འཇལ་བྱེད་གསོལ་འདེབས་དཔྱིད་ཀྱི་
ཕོ་ཉའི་དབྱངས། །སྐལ་ལྡན་ཡོངས་ཀྱི་རྣ་བའི་བཅུད་ལེན་འདི། །བཅུ་ཕྲག་རིག་པའི་སྒོ་བརྒྱ་
འབྱེད་པ་ལ། །ཟླ་མེད་གསོལ་དཔོན་དཔལ་ལྡན་ཤེས་རབ་ཀྱིས། །ལོངས་སྤྱོད་འཁོར་ལོའི་ལམ་
ནས་ཉེར་བསྐྲུན་པའི། །དཔྱད་གསུམ་ཡོངས་དག་ལེགས་པར་བཤད་པའོ། །མགོན་པོ་མཆོག་
གི་མཛད་བཟང་ལུས་ཕྲ་མ། །ཉམས་འགྱུར་རིན་ཆེན་སྟོང་གིས་ལེགས་སྤུད་པ། །མཁས་མང་
ཡིད་ཀྱི་བརྟན་པ་འཕྲོག་བྱེད་འདི། །དད་ལྡན་ཡོངས་ལ་སྤེལ་ཕྱིར་པང་དུ་བསྒྲུབས། །འདིས་
མཚོན་དགེ་བས་༧སྐྱབས་མགོན་མཆོག་དེ་ཡིས། །བདག་སོགས་འགྲོ་ཀུན་སྐྱེ་འཕྲེང་〈 ཕྲེང》
ཐམས་ཅད་དང་། །ཁྱད་པར་རིགས་ལྡན་དྲག་པོ་འཁོར་ལོའི་དུས། །འདུས་པའི་ཐོག་མར་རྗེས་
སུ་འཛིན་པར་ཤོག །ཅེས་རྣམ་ཐར་གསོལ་འདེབས་ཀྱི་པར་བྱང་སྨོན་ཚིགས་དང་བཅས་པ་འདི་ནི་ཕན་
ཁང་༧སྐུ་ངོ་རྣམས་ནས་ནན་ཆེར་བསྐུལ་བ་ལ་བརྟེན་ནས། དཀྱིལ་ཟུཪ་༧དགེ་སློང་བློ་བཟང་སྦྱིན་པས་
གསོལ་འདེབས་དངོས་གཞི